Pinta

Za ostale upotrebe, pogledajte Pinta (razvrstavanje). Pinta je bio jedan od tri broda Kristifora Kolumba kojima je doplovio do Novog sveta - Amerike 1492. godine. Pinta je bio najbrži od tri broda. Tip broda je karavela, koji je bio tada vrlo popularan kod moreplovaca. Sa ovog broda je Rodrigo de Trijana (španski: Rodrigo de Triana) prvi ugledao kopno Amerike 12. oktobra 1492. godine, verovatno ostrvo Gvanahani na Bahamskim ostrvima. Pinta je bila manja od drugog broda, Santa Marije. Imala je oko 60-70 tona, dugačka 17 metara i široka 5,36 metara. Posada je činila 26 ljudi. Kapetan broda je bio Martin Alonzo Pinzon (španski: Martín Alonso Pinzón). Druga dva broda Kolumbove ekspedicije u Novi svet su Santa Marija (španski: Santa Maria) i Ninja (španski: Niña). Zbog proslave 500-godišnjice otkrića Amerike, su 1992. godine napravljene replike tih brodova, koje se nalaze u pomorskom muzeju (Muelle de la Carabelas), u gradu Palos de la Frontera u Andaluziji.